OpenLLM-France/wikimedia huggingface dataset:
# Avanturiou an aotrou Skrabelaou/An dizro da Southampton

| ◄ E Southampton | An dizro da Southampton | Kimiad an daou vreur ► |
Goude beza bet peder zizun o veachi e Breiz-Veur, goude beza gwelet ar c’heariou brasa zo war ribl ar mor er vro gaer-ze, ar veachourien a deuaz skuiz d’ar maner o devoa dilezet eur pennadik araok. Laouen e zachont da vouchat d’ar vam o devoa lezet he-unanik en he zi kaër, ha da gonta d’ezhi o buez e doug ar veach.
— Mez, va mam ! a lavaraz James, ar pez em euz gwelet o tiwan hag o kreski e kalonou va diou c’hoar evit an daou vreur Breizad. Ra jomo ato beo an tan benniget-ze, ra gresko gant an amzer evit euruzded an eil hag egile anezo !
— Al laouenedigez a zo em c’halon, ha va c’hozni a vezo euruz, ma welan, va bugale, ho karantez an eil evit egile o keski bemdez. Va zud, evel em euz dija lavaret d’eoc’h, a ioa euz Breiz Vihan, hag evithi, lod anezo o deuz skuillet o gwad, hag anzao ran ouzoc’h e rafen a galon vad va diou verc’h da zaou Vreizad a enor. Ia, rei a rafen an diou galonik dinam ze da garet da zaou Vreizad direbech.
— Va mam ! a lavaraz an dimezell Fanny, ar gosa :
— Doue a zigas beteg ennomp daou eal mad, daou Vreizad a galon, daou vreur direbech euz eul lignez huel. Va c’hoar ha me, pa welchomp anezo evit ar wech kenta, a zantaz hor c’halonou o krena gant ar joa, hag hor gwad o vervi gant an euruzded.
Eun taol a skoaz en hor c’halon, n’ouzomp ket pe seurt taol, mes eun taol dous, taol ar garantez o c’henel evit ar wech kenta en hor c’hreiz. Abaoue, e seblant d’eomp klevet bemdez mouez ar garantez ze o lavaret d’eomp karet ha karet bemdez muioc’h hon daou vreur euz a Vreiz-vihan.
— Va merc’hik ! ar pez a leverez d’in a zo kaër, hag an daëlou a joa em daoulagad e lavaran d’id ez eo euruz va c’hozni o sonjal er garantez a ren etre-z-oc’h !…
Evit diskouez d’eoc’h ez oun karget a vennoziou leal en o kenver, va bugale, e pedan ac’hanoc’h da rei an dourn an eil d’egile, ha neuze, an dourn en dourn, ar galon oc’h ar galon, lavaromp oll en eur vouez :
— Bevet hor c’harantez en hano an diou Vreiz, en hano an diou c’hoar !
Goude al lid kaër-ze, lid eur garantez gwirion, ar pemp iaouank, al levenez war o zal, a ieaz da goania ha da gousket, leun a esperanz evit an amzer da zont.
# Ar Breur hag ar C’hoar (1)

Oberennoù damheñvel pe handelvoù all zo ivez, gwelout Ar Breur hag ar C’hoar.
| ◄ An Daou Vreur | Ar Breur hag ar C’hoar (1) | Ar Breur hag ar C’hoar (2) ► |
* Chilaouet holl hag e klevfet
* Wist a barbo l’homme !
* Eur zon a zo newe savet,
* Wist a barbo l’homme, La !
* Wist a barbo l’homme !
TRADUCTION. — Ecoutez tous, et vous entendrez — … — Une sône nouvellement composée, —
Chanté par Maryvonne Le Flem. Port-Blanc.
N. B. — je ne comprends rien à ce refrain qui doit être l’altération d’une phrase française. Maryvonne Le Flem ne sait pas le français.
# Ar Bouc’hed hag ar gaoriged

| ◄ Al Logoden euz a gear hag al logoden diwar ar meaz | Ann Houad bihan hag ar giez  ► |
Ar gaoriged a c’houlennaz Kaout baro hirr, ’vel ar bouc’hed ; Hag ho goulenn d’ar re-ze bet, Ar re-man oc’h Doue a glemmaz, O lavaret : — « N’euz mui a gemm
» Tre ar re vad hag ar re fall. » — « Bouc’hed fleriuz ! perak tamall, » Perak ouz-in-me dont da glemm, » War zigarez m’am beuz roet » D’ar gaoriged ive baro ? » Kaout baro bouc’h zo divalo » Oc’h gronj pennou a zo divoed ; » Eur vez int d’ar re ho dougenn, » Anez kaout skiant, furnez, chemed. » Ne ket dioc’h baro ar spered, » Nag ar vaouez dioc’h he lostenn. » Ar falla loen a zo reunek, » Hag enn oad-man kalz a c’hragez » Zo red d’ezho derc’hel bragez, » Dre gaout ezec’h zo re varvek. »
Ne ket eur gaou : gwazed a zo Ne d-int netra nemet lastez, Kos marmousien, tammou lakez, Spount ann dud vad ha mez ar vro. Ficha baro reont enn avel, Enn eur gredi ho deuz kalon, Ha ne ve evit-ho Samson Gant he vleo hirr evit herzel. Sellit piz, diwallit, paotred,
Dalila ne ket maro c’hoaz. O c’hoari kas ar fall er meaz, Gant-hi a-bred e vioc’h teurket. Ar c’hrek a iel er penn kenta, Ha c’houi war-lerc’h, panezeien, Sounn ho kribell, ’vel killeien, A vo klevet c’hoaz o kana. E leac’h kana, rusia dlefac’h ; Ar c’hrek dinerz, mad ha tener Ha kalounek e peb amzer A labour a nerz he divreac’h ; Poania a ra enn noz, enn deiz, Evid-hoc’h, ’vit he bugale, Hag he c’harantez, war vale, Ne baouez da bedi gant feiz, Evit ma troi da vad ar bed, Ma teui kaloun, skiant d’he fried, E-leac’h brabans, lorc’h ha fouge M’en devezo doujanz Doue, Ma talc’ho mad d’ar gourc’hemen, Pa n’en defe ket eur varven !
Ma pec’haz ar c’hrek da genta, D’he fried ma rankaz plega, Abaoe, dre he c’harantez,
Ne zell oc’h poan nag oc’h enkrez Abaoe, gant nerz he c’haloun, Evel ar mor ledan ha doun, Ar bed a zo gant-hi loc’het Hag he fec’hed kant gweac’h gwalc’het. Perak ann den n’ef-hen ket leal ? Goude rebech, goude tamall, Perak ne veul gant gwirionez Ar pez a zo mad er vaouez ? Fazi ar c’hrek a vez kavet, Ar vad a ra a vez nac’het. Tamall gragez a zo ebad, Diez eo evel d-ho ober ar mad. Gwell ober mad ’vit kaout baro Bezet drouk enn den a garo !
# Ar Breur hag ar C’hoar (2)

Oberennoù damheñvel pe handelvoù all zo ivez, gwelout Ar Breur hag ar C’hoar.
| ◄ Ar Breur hag ar C’hoar (1) | Ar Breur hag ar C’hoar (2) | Marc’harit Loranz ► |
* Mab ar Roue a lavare,
* En Koadelez pa arrue
* Voulez-vous vous marier ?
* Voulez-vous, bergère ?
TRADUCTION. — Le fils du Roi disait, — En, arrivant à Coadelez, — Voulez-vous vous marier ? — Voulez-vous, bergère ?
Chanté par Marie-Jeanne Le Bail, Port-Blanc.
N. B. — Marie-Jeanne chantait : Voulez-vous, bardère ? et, comme je lui demandais le sens de ce vers, se borna à me répondre : « Eun diskan gallek ê ! » (c’est un refrain français). Pas plus que Maryvonne Le Flem, Marie-Jeanne ne sait le français.
* Bonjour ha joa holl en ti-man
* Roul ar mekanike !
* Merc’h ar Roue, pelec’h eman ?
* Roul ar mekanik, digedik,
* O bravan mekanike !
TRADUCTION. — Bonjour et joie à tous, dans cette maison, — Roule, la mécanique ! — La ﬁlle du roi, où est-elle ? — Roule, la mécanique, Diguedic, — O belle mécanique !
Chanté par M. Clec’h, Lanrodec. Phono F. Vallée.
# Ar Bouc’h bian ac ar Bley.

| ◄ An Azen clàn. | Ar Bouc’h bian ac ar Bley. | Al Leön hac an Den.  ► |
FABL 58.
Ar Bouc’h bian hac ar Bley
Eur bouc’h dre’r prenest a zelle ;
Ar bley o tremen a voele,
Hac e commanças a dro vad
Eus anezàn da ober goàp,
M’en em gave æz ha contant
D’en injuria excelant.
Ep en em droubla tam ar bley
Da sellet ontàn o tistreï :
N’en dê qet te, certenamant
Evidout da vea mechant.
Ne qet da gomso ma disc’hraç,
Mæs an assuranç eus da blaç.
Sans moral.
Ennes a so eun exempl crèn
A neubeut generosite,
Evel a ra ar boeltronet
Ha meur a hini a verc’het.
Nemet injur hac insulto
Ne glefac’h qen eus ho geno :
Pa vent placet en assuranç
Int effrontet d’en em avanç,
Mæs pa vent var an disolo
E ve chanchamant a gomso.
# Ar Brasa

| ◄ Nemed unan | Ar Brasa | Goude koan ► |
* Braz eo ar penn-sturier a rén fur bag ar Vro,
* Daoust d’ar glabouserien a skrign dent war e dro,
* Difiñv, stignet holl nerz e spered hag e vrec’h
* Da heul war eün an hent hepken a gas d’an Trec’h.
* Braz eo ar jeneral ken karet, ken brudet,
* A zalc’h dindan doujans e zorn hon zoudarded,
* Daoust d’ar skuizder, daoust d’ar c’houezerien fallente,
* War zao beteg an de ma teuy an tamm gantê.
* Braz eo an offiser, alaouret e zilhad,
* Digor frank dirazañ dorojou an eurvad,
* Hag a varv, ken kadarn ha marc’heien gwechall,
* Vid enor e vaniel, vit karante Bro-C’hall.
* Braz eo an dén desket a varv evit ma vo
* En eur bed dishual lavaret kenavo
* D’ar boazamanchou koz, evit ma vo miret
* Ne vê bihan gant braz hiviziken debret.
* Braz eo an den pinvik a varv, hep keuz d’e dra,
* Vit ma paro varc’hoaz heoliou deus ar c’haera
* War e Vro vinniget ha war e vugale,
* Plénaet dindan o zreid an héñchou da vale.
* Met ar zoudard bihan, ha diouiziek ha paour,
* Ha n’en doa da zifenn na dén, na tra nag aour,
* Graet e zever gantañ hep gouzout vit petra,
* Ha krog bremañ didrouz en e gousk diveza,
* Goude beañ rôet vid ar Frans e vuhe,
* Hennez eo ar brasa dirak lagad Doue.
* 12 C’houevrer 1918.
# Ar Breizad

| ◄ Breïz-Izel | Iliz Ploneour  ► |
Da c’hisiou he dud koz stard beteg ar maro ; Didrouz hag amzerier, dic’hoant da welet bro ; Dijal hag hep ezomm, pinvidik gant netra ; Gant ann nebeud en deuz e ra vad d’ann nessa ; Kalet ouz ar poaniou, ampart e pep labour, Breizad a ve divlam, ma n’evfe nemet dour.
# Ar Breton

| ◄ Kent-skriu | Er Breton  ► |
I
AR BRETON
Chetu aze eur fall a loen ! Pa ve grommet, en em zifenn.
D’e oll grouadurien Doue ’ro peadra Da zifenn o buez dious o enebourien ; Rak eur brezel a vez atao ’bars er bed-ma : N’eus nemet an Ankou a lak ar peuc’h da ren.
Ar bleiz en deus bet nerz, al louarn finesa, An tarv eur goall gerniou, an aer eur binim yen ; An den e spered lem, trec’h d’al loen ar c’hrenva, Hag ar vroeg he c’hened trec’h da spered an den.
Na te, pobl ar Vreiziz, petra ’teus d’em zioall Eneb ar re a glask, goude gourennou hir Da stlepel, maro-mik, ’mesk treo ’oe bev gwechall ?
Da youl… Hi ra chom start, ’vel er c’hoad-derv yenn dir, Da yez kaer en da benn, ez kalon da feiz wir. Dalc’h mat, hag e padi : An neb a venn, a c’hall !
# Ar Breur Mager

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Ar breur mager (1846)
* Ar breur mager (1867)
* Ar breur mager (1883)
# Ar Breur hag ar C’hoar

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar breur hag ar c’hoar, gant Fañch an Uhel ;
* Ar Breur hag ar C’hoar (1) hag Ar Breur hag ar C’hoar (2), gant Maurice Duhamel ;
* Ar breur hag ar c’hoar, gant Goulven Morvan
# Studi var an astrou/An Eclipsou

| ◄ Ar Gomettennou | An Eclipsou | Ar Maréou ► |
Eun astr a zo éclipset évidomp pa drémen unan all étré ên hac an douar.
Eclips éol zo pa dremen al loar étré ên hac an douar, mes evel ma ê brassoc’h an éol evit al loar, pa ve ar muia cuzet e velomp eur c’heill a sclérijen ; couscoude e teu tefal hac an amzer a fresca. An éclips-se a véler guelloc’h dre eun tam gouër duet, evit gant al lagat noaz.
Eclips loar é ve pa zigoé d’an douar béa crac étré-y ac an éol. Se a zo èz da gompren, pa ê guir al loar ne d’eus sclérijen abet nemet an hini a d’eus digant astr an dé pehini a zco neuzé var an douar en tû control.
An éclipsou a zo antier pé lodenniec ; er c’haz diveza-ma n’en-em gav cuzet nemet eul loden d’eus an astr.
Alies n’int vizibl nemet evit certen broyo.
An armanagou a anonç en avanç an dé hac an heur d’eus an éclipsou ac an amzer ma cléont padout. Gant quement a scurpul ec’h annonçont ar re invizibl evel ar re vizibl.
# Studi var an astrou/An Armanac

| ◄ Ar Maréou | An Armanac | Hac èn zo possubl mont d’al Loar pe d’eur Blaneden all bénac ► |
Gouzout a rer penos an dro a ra an douar d’an éol ne êchu quet en tri c’hant-pemp ha tri-uguent dervez just ; manqout a ra var dro c’houec’h heur pere a ranquer abret pe divéat conta ebars er bla, pe aben nebeut a vlaveziou ar sêzonniou ne deufont quen er memeus coulz. Miz Meurs a finisfe da zont en amzer en pehini e ve miz c’huêvrer ; divézatoc’h e teufe er poent ma ve miz guenver, hac evel-se evit ar sêzonniou-all. Ne vouêfer mui peur labourat an douarou, pê goulz ada na pe amzer destum an éostou.
Evit remedia d’an danger-ze, dre ma chom eun dervez antier en pêvar bla e voe convenet e vije ajoutet eun dervez da viz c’huevrer d’eus ar bevare blaves, hac ar miz-ze an eus neuze no dervez varn-uguent elec’h eiz-varn-uguent. Ar bla-ze a hanver biseost.
Mes an arranjamant-ze ne rê nemet diminui an irrégularité, rac goudé an tri c’hant pemp ha tri-uguent dervez ne chom quet c’huec’h heur-tré evit caout fin tro an douar.: daouzec minud a vanq, da lavaret-ê, an armanac neuze a chom daouzceec minut beb bla varlerc’h ; anfin evit pari adarre d’an difficulté-zé e voe convenet ma vije lamet er mêz tri viseost beb pêvar c’hant vla.
En armanac e vé question d’eus ar cycl-éol, d’eus an nombr aour, d’eus an épact hac anfin d’eus al lizéren dominical.
Ar Cycl-éol a zo eun termen a eiz vla varn-uguent goude pehini ar zuliou ac an déyou all d’eus ar zizun a gomanç a-nêvé dre ar memes urz : da lavaret-ê, goude an eizvet blavez varn-uguent ar bla a gomanç dré ar memeus dervez evel commançamant ar cycl.
An nombr aour a zo ivé eun termen a nontec vla, goudé pehini quartiériou al loar a gomanç adarré drẻ ar memeus urz.
An épact a ro da c’houd oad al loar, da lavaret-ê, péd dervez zo abaoué al loar nêvez bet en miz querdû) bétec an dé quenta ar bla.
Anfin, al lizéren dominical a zo ar seiz lizéren quenta d’eus an alphabet a b c d e f g pere a réprézant ar seiz dervez quenta d’eus ar bla.
Unan d’eus al lizérennou-zé a zisquel beb bla er bed e ma ar zul quenta d’eus miz guenver. Dré-zé ma ê A, ar zûl quenta a viz guenver a zo an dé quenta ar bla ; ma ê B an eil dé ar miz ; C an dri, etc.
Pa anavéer èta al lizèren a verq ar zûl quenta d’eus ar bla ê facil goûd neuzé er bed d’eus peb miz e tigoé peb sûl.
# Studi var an astrou/An Eol

| ◄ Ar firmanant, — Ar pevar Boent Cardinal. — An Telescop | An Eol | An Douar ► |
An eol ê buez ar bed-ma, eb-tan ne vefe na peuri nac eost er parquêyer, na fleur, na legumach, na frouez er jardinou ; petra lavaran-me ! eb-tan ar bed-ma a berisfé… Hac ac’h alfemp beva eb madou an douar na frouez ar gouez, ar yenien a renfe var an douar a lac’hfe tud ha loenet en ber amzer.
Remerq a reomp penos en peb amzer, hac er goan spécialamant, ê yennoc’h dre ma tosta d’ar mintin evit e commançamant an noz ; ar rêzon a ze ê ma yenna atao an douar e forz da rea privet d’eus tomder an éol, evel ma ra eur vacinat lêz bervet tennet divar an tân ; yennaad a ra beb moment ac e finis da vea qer yén evel arôg ma voa bet laquet var an trébez.
An éol a zo pêvar ha trégont million pemp cant mil léo d’eus an douar.
Evit réi dec’h eun idé d’eus an distanc-sé, supposomp eur voulet pehini a ra o sortial d’eus ar c’hanoill daou-vil pemp-cant-uguent toazen dré vinut, pe c’houec’h-cant-tri ha tri-uguent léo beb heur, pe trizec-mil-no c’hant léo bemdé ; en eur suspposi dei ar memeus nerz bétec an éol, ar voulet-se a laquefe couscoude c’huec’h vla da vont bétec ennan.
Hé vent a zo eur million pêvar c’hant mil guech brassoc’h evit ar bed-ma.
Placet è e créis bolz ar firmamant evel eul lambr brillant e créis plafon eur zall ; ne vouj qet d’eus e blaç… Comprenit mat ; an eol ne vale quet.
Ar savantet o d’eus couscoude rémerquet penos e ra eun dro varn’an e-unan d’eus an Occidant d’an Oriant en pemp dervez varn’uguent, hac an dro-zé e ra evel eur velin, eb bouj eus e blaç.
Drẻ e nerz o trei o chach d’ê eûll en dro dean, mes pep hini en e c’heill, eunnec planeden d’eus a bere an douar a zo unan.
Lavaret em eus penos ne vouj quet an éol d’eus e blaç, evit en explica e ranquan coms d’eus an douar.
# Stouyet ar men deuhlin

| ◄ Pardon, ô men Doué | Stouyet ar men deuhlin | Ar en Autær ► |
* Stouyet ar men deuhlin, m’hou ç’ador, ô men Doué,
* Idan en apparanç cuhet é gùirioné ;
* Me halon abéh caër idan d’oh zou soublet,
* Rac pe sellan hou cloër é sempla me sperèd.
* O Jésus, me Salvér ha mamen a burtæd,
* Me zou ur heih péhour, golhet-mé én hou coaid,
* Rac un dapen hemb quin ag er goaid-cé quer pur
* E hel gùellat er bed ag é gouciadur.
* O Jesus e huélan cuhet ér sacremant,
* Groeit ma hellein én-oh imbèr torrein me hoant ;
* M’hou cùélein faç-oh-faç ér baraouis un dé,
* Ha ma hrei er guél-cé me joé ha lehuiné.
* J. G.
# Stouyet ar men deuhlin (2)

| ◄ Jesus a han-amb sourciabl | Stouyet ar men deuhlin | Eid omb-ni, Mab en Eutru Doué ► |
* Stouyet ar men deuhlin, m’hou ç’ador, ô men Doué,
* Idan en apparanç cuhet é gùirioné ;
* Me halon a béh caër idan oh zou soublet,
* Rac pe sellan hou cloër é sempla me sperèd.
* En deulegad, en dourn hag en téad e fari ;
* N’en dès nameit er fé e zeliamb héli ;
* Me grèd é ol er péh en dès laret men Doué,
* N’en dès nitra surroh, ean é er huirioné.
* Ar er groéz ne guhas meit é natur a Zoué,
* É natur memb a zén e guh amen ehué ;
* M’en hanàu reih neoah a vêg hag a galon
* Hag avel el lair mat, me houlen er pardon.
* Hemb gùélét èl Thomas gouli dôn hou costé,
* M’hou ç’hanàu hemb arvar amen aveit men Doué ;
* Groeit neoah ma credein a zé de zé sonnoh,
* Ma crihuei m’espéranç ha m’hou cârein muyoh.
* O Mistér e hra d’emb chongeal son ér halvér,
* Bara biw, mâgadur mab-dén én é visér,
* Aveit m’inean perpet revehet er vuhé,
* Groeit ma cavou perpet én oh hé lehuiné.
* O Jesus, me Salvér ha mamen a burtèd,
* Me zou ur heih péhour, golhet-mé én hou coaid ;
* Rac un dapen hemb quin ag er oaid-cé quer pur
* E hel gùellat er bed ag é gouciadur.
* O Jesus e huélan cuhet ér Sacremant,
* Groeit ma hellein én oh imbér torrein me hoant ;
* M’hou cùélein face-oh-face ér baraouis un dé,
* Ha ma hrei er gùél-zé me joé ha lehuiné.
# Naoved Cantic. Var ar malheur eternel eus ar re zaounet

Oberennoù damheñvel pe handelvoù all zo ivez, gwelout O moment a blijadur, moment a joaustet.
| ◄ Eizved Cantic. Clemou ha disesper ar re zaonet | Naoved Cantic. Var ar malheur eternel eus ar re zaounet | Decved Cantic. Santimanchou Santes Theresa e quêver ar vuez presant hac an ini da zont ► |
* O Moment à blijadur, moment à joaüsdet,
* A boan grê tanveat, ha kerquent tremenet ;
* O pe guer quer e coustit, mar bezit criminel,
* Pa ranc an den ho prena dre ur boan eternel !
* Eternite à valeur ! Ennes eo an termen
* Evit beza enouüs pa na finis biquen.
* Beza da jamès nec’het gant pep seurt malheuriou ;
* Beza da jamès beuset en ur mor à boanniou.
* Beza da jamès ar priz eus à goler Doue ;
* Beza bepret adversour, siouas ! d’e vajeste,
* Beza bepret en trubuil, en spount, hac en horror ;
* Beza bepret en arrach, en counnar, en furor.
* Regreti evit jamès hep obteni pardon,
* En em glem evit jamès hep consolacion,
* Atao hirvoudi, crial, ha lênva en tourmant,
* Hep jamès caout nep sicour na nep soulajamant.
* Rancout beza da jamès en eun devaligen,
* Eleac’h ma vezo eun nos a bado da viquen.
* Jamès ne vezo guelet deiz nac heaul o para,
* Jamès quen goulou nemet flamou an horrupla.
* Eleac’h ne gleffot jamès nemet ar blasphemou ;
* Jamès nemet el leon-forz, ha ïuderezou ;
* Jamès quen soun, quen music nemet ar malloziou
* Nemet ar goal bedennou, ar foultr, ar c’hurunou.
* O jamès leun à valeur, te zo anquenyus !
* O jamès leun à horrol, te zo rigourius !
* O jamès leun à vouelvan, te a zo deplorabl !
* O jamès leun à arrach, te a zo effroyabl.
* Eternite à dourmant ! Eternite à boan !
* Eternite à zizesper ! Eternite à dan !
* Hac èn zo den quer calet, ha quer cris à galon !
* Na ve dre zot-te mantret gant guir gontricion,
* M’ar fel dit eta, pec’heur, ha dide, pec’heres.
* Tec’het diouz ur seurt malheur, sonch ennâ alies,
* O pratica er bed-mâ pelloc’h ar binigen,
* Gant aon na daes er bed-all d’e ober da viquen.
* Rac ar voyen da viret na ve red dit disquen
* Ebars è punç an ifern da zevi da viquen,
* Eo disquen ennâ bemdez o lacat da speret
* Da songeal en tourmanchou zo eno preparet.
* Va Jesus, ni ho suppli dre ho coad precius ;
* Na bermetit e couessemp er jamès malheürus,
* Mès grit ma teuimp da veza en ho craç quer fidel,
* Ma vezimp eürus da viquen er vüez eternel.
# Naved pennad — V

| ◄ Petra a weler deus mene ar Gwe Oliv : ar Mor Maro. — Euz a Sodom da gær Is | Petra c’hoaz en gwel : ar Jourden. — Perak e plij badei gant dour ar ster-ze | Diabarz eun iliz russian. — Jeruzalem dindan heol kreiste gwelet euz hent Betfaje. — Eun diskwiz ► |
Pa zellan euz Mene ar Gwe Oliv ’trezek ar Mor Maro, e kav ive ma daoulagad ster ar Jourden, a gas d’ean he dour. D’ar Jourden eo an dour glaz du a red duont, er pellder, etre diou regennad koat.
Ober a ra e *gan vel eul lost d’ar Mor Maro, eul lost an em asten ’vel eul *lieten war du an hanter-noz.
Na skwizan ket o sellet ar ster-ze, gant a goant he c’havan. Ha neuze seblantout a ra d’in klevet ’nei o kontan d’in, ’vel eun test an euz sonj euz a bell, an holl vurzudo a zo c’hoarveet gwech-all goz en he c’hichen, ha beteg en he *c’han. Eun de e fellaz da Jozue treuzan ’nei gant an Hebreed, evit mont d’ar vro binvik a oa bet prometed d’ê gant an Au. Doue. Dal ma tostaaz d’ar ster ar re a douge an arc’h zantel, e tec’haz an dour euz an daou du, evit lezel ’nê hag ar re all da dremen war ar zec’h.
Eun de all (pevarzek kant vla goude) e kemere Sant Yan Vadezour euz an dour-ze hag e vadee gantan hon Zalver Jezus-Krist.
Setu perak, goude e c’heller rei ar vadeiant gristen gant n’euz forz petore dour gwerc’h, e plij koulskoude da veur a dad ha da veur a vamm ober badei o bugale gant dour ar Jourden. N’euz d’ober evit se nemet skuilhan eun daken bennag anean ’barz an dour-bade.
Me ma-unan na zistroin ket d’ar gær hep kas ganin eur bannac’hik dioutan. Rak goud a ran na oufen ket ober d’am c’hoar brasoc’h plijadur evit badei gant an dour-ze, en Iliz Kervorc’h, ar bugel eman o c’hortoz.
Allo ! mad ! setu ma speret, an ibilh ’zo anean, æt adarre da Vreiz. Koulskoude ma karje bean gant ’pez a ziskoue d’ean ma daoulagad, e kavfe aman, war vene ar Gwe Oliv, peadra d’hen delc’hel a-gær.
Ken aliez a dra a weler ac’han ! Ha laret c’hoaz am ije c’hoant da welet muioc’h ! Ya, duont a dre d’an tosenno, eun neubeudik tostoc’h *eget ar Jourden, en em guz eur gær a vije eun dudi ’vit ma daoulagad kouean warni : kær pe gentoc’h kærik Jeriko.
Mes n’o deuz nemet gortoz eun tammik, hag o defo o *goalc’h. Arc’hoaz, mar be bolante Doue, ec’h efont di — ha me gante. Arc’hoaz e tlean mont di da gousket.
# Natur ha diskadur

| ◄ Spontaill Man̄né Gugan | Natur ha diskadur | Iann Fineu ► |
D’er hours-sé, manér Koed-Kodu e oé én é bonifikat, de laret é, er guellan men dé bet biskoah, hag en duchentil en darempredé tro er blé.
Un dé ma oé en Eutru é teviz get é veitour, é ta dehon de zisplég er laré-men hag e hanaùamb rah : « Dré natur, emé ean, er gèvr e ia de brons. »
« Gout erhoalh e hran kement-sé, e reskond er peizant, kerklous él un al, hag e lar : « Guel é natur eit diskadur. »
« Ho ! ho ! e hra en Eutru, gorteit un tammig nezé, mar plij genoh. Rak, mar laran mé er huirioné, hui lar hui ur geu. Guélet e hramb é buhé er sent, tud a fal vuhé : laerion, multrerion ha réral é tonet devout sent bras, é tiskein er relijion. Sellet hoah, m’em es ér manér ur hah disket de chervij guin doh taul kerklous él peb marmouz (singe) ha ne laréet ket é ma dré natur neoah. »
« Fét ag er péh e sél er sent ne laran nitra rak en dud-sé, ken hum gonvertis, ne oent meit fariet. Ou natur e oé mat. Sétet (seulement) me vehé koutant bras de huélet hou kah é chervij doh taul er guin-sé, e lar d’é dro er meitour. »
« Es e véet lakeit koutant, emé en Eutru. Deit genein arhoah de vérenein ha hui huélou. »
En dé arlerh sur, chetu er peizant doh taul en Eutru, ha geton en é sakod ur vouistig koed, hag ér vouistig koed-sé ur logoden.
El men dé er hah é tiskarg huin ér guér, ean denn é vouist ag é sakod hag hé digor. Kentéh : prrrr… chetu achapet er logoden. Kentéh eùé, er hah e lausk er vouteill de goéhel, hoér e vehé oeit dehi, hag e saill a blom ar er logoden : Er vouteill, un diù pé tér guéren, un tri pé pear plad e zou draillet ; er guin e zou chuillet hag en Eutru e chom mut. Doh en drous, doh er vorb (écho) ag en treu é strakein, er vateh e zou deit de huélet.
« Ha ! ha ! ha ! e laré er meitour d’é vestr én ur hoarhein, sellet bremen ma nen dé ket guel natur eit diskadur ! »
« Geou, geou, e reskondé en Eutru dousigeu, guir é. — Ia, guir erhoalh, emé er vateh d’hé zro, setet (seulement) nen dé ket ret d’oh torrein er péh e zou ar er daul eit kement-sé. »
Dam ! e chonjé er peizant, koutant devout tihet é Eutru, pe vé disket unan é vé berpet diar é goust.
Job en Toul-Flat.